text: Езиков център: Reigate
  Период: 08.07 - 05.08
  Езиковият център е разположен на просторната база на Royal Alexandra и Albert School и съчетава прекрасната природа на околността и чудесните удобства, които са предпоставка за едно отлично лятно училище. Училището се простира върху 450 акра площ, включително и три езера. Намира се в живописните северни хълмове на Съри, 25 мили южно от Централен Лондон. И двете летища Гетуик и Хийтроу са еднакво близо до училището. Най-близкият град Редхил се намира на окоро 20 мин пеша от езиковия център и предлага много възможности за пазаруване.
  Седмичната програма включва 20 уч. ч. английски в група според нивото.
  Курсистите се настаняват на базата на училището в къщи - общежития. Стаите са с 2-6 легла, с общ санитарен възел. Общежитията са напълно обновени и са отделни за момчета и момичета като всяко може да настани средно 40 ученици.
  Спортната база на училището включва отопляем вътрешен плувен басейн, голяма спортна зала. Училището разполага и с тенис кортове, както и обширни външни площи, където се организират някои от игрите и заниманията за свободното време.
  Организират се една целодневна и две полудневни екскурзии седмично до забележителности като Брайтън, Лондон, Оксфорд, Гринуич, Hever Castle, Royal Windsor. Срещу доплащане се предлагат и допълнителни екскурзии по желание до забележителности в Лондон и увеселителен парк.